NARIADENIE KOMISIE (ES) č. 580/2005
zo 14. apríla 2005,
ktorým sa mení a dopĺňa nariadenie Komisie (ES) č. 206/2005, ktorým sa zavádzajú konečné ochranné opatrenia proti dovozu chovaných lososov
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3285/94 z 22. decembra 1994 o spoločných pravidlách dovozov a o zrušení nariadenia (ES) č. 518/94 (1), najmä na jeho článok 16,
so zreteľom na nariadenie Rady (ES) č. 519/94 zo 7. marca 1994 o spoločných pravidlách dovozov z určitých tretích krajín a o zrušení nariadení (EHS) č. 1765/82, (EHS) č. 1766/82 a (EHS) 3420/83 (2), najmä na jeho článok 15,
keďže:
(1)
Komisia zaviedla 4. februára 2005 nariadením Komisie (ES) č. 206/2005 (3) (konečné nariadenie) konečné ochranné opatrenia. Podľa jeho článku 2 zahŕňajú opatrenia uplatňovanie systému minimálnych dovozných cien (MDC).
(2)
Najmä článok 2 ods. 3 konečného nariadenia ustanovuje úroveň MDC uplatniteľnú do 15. apríla 2005.
(3)
Úvodné ustanovenie 112 konečného nariadenia vyžaduje, aby sa v odôvodnených prípadoch pred nadobudnutím účinnosti upravenej MDC opatrenia okamžite prehodnotili.
(4)
V súlade s ustanoveniami úvodného ustanovenia 112 Komisia v súčasnosti vykonáva monitoring trhu a vývoja cien. V tomto štádiu ešte nie je možné vyvodiť nejaký záver, pokiaľ ide o primeranosť konečnej dovoznej ceny. Za týchto okolností a s cieľom umožniť Komisii dospieť ku konečnému záveru bez toho, aby sa neúmerne poškodil trh, sa považuje za primerané predĺžiť uvedené obdobie do 24. mája 2005,
PRIJALA TOTO NARIADENIE:
Jediný článok
1. V článku 2 ods. 3 nariadenia (ES) č. 206/2005 sa dátum 15. apríl 2005 nahradí dátumom 24. máj 2005.
2. V článku 2 ods. 4 nariadenia (ES) č. 206/2005 sa dátum 16. apríl 2005 nahradí dátumom 25. máj 2005.
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. apríla 2005